สังคมข่าวหุ้น
ดัชนีตลาดหุ้นไทยวานนี้ (25 ต.ค.) ปิดที่ระดับ 1,600.66 จุด บวก 9.34 จุด (+0.59%) มูลค่าการซื้อขาย 64,623.11 ล้านบาท
ดัชนีตลาดหุ้นไทยวานนี้ (25 ต.ค.) ปิดที่ระดับ 1,600.66 จุด บวก 9.34 จุด (+0.59%) มูลค่าการซื้อขาย 64,623.11 ล้านบาท
25 ต.ค. 2565

ดัชนีตลาดหุ้นไทยวานนี้ (25 ต.ค.) ปิดที่ระดับ 1,600.66 จุด บวก 9.34 จุด (+0.59%) มูลค่าการซื้อขาย 64,623.11 ล้านบาท

“อภิพันธ์ เจริญอนุสรณ์” นายใหญ่คนสวยของธุรกิจออโต้ เอกซ์ ขอเป็นผู้แทนบริษัทในกลุ่มเอสซีบี เอกซ์ (SCB) นำคณะผู้บริหารและพนักงานกลุ่มเอสซีบี เอกซ์ ร่วมในพิธีถวายผ้ากฐินประจำปี 2565 ณ วัดป่ารัตนวัน ตำบลวังหมี อำเภอวังน้ำเขียว จังหวัดนครราชสีมา เพื่อเป็นการสืบทอดทำนุบำรุงพระพุทธศาสนา และสืบทอดประเพณีที่สำคัญของพุทธศาสนิกชน โดยนำปัจจัยในการทำบุญกว่า 3.23 ล้านบาท ในโอกาสนี้กลุ่มเอสซีบี เอกซ์ ได้สนับสนุนของใช้จำเป็นให้แก่ผู้สูงอายุชุมชนบ้านคลองปลากั้งและสนับสนุนการศึกษาให้กับนักเรียน โรงเรียนบ้านคลองทราย จังหวัดนครราชสีมา
“ชมภูนุช ปฐมพร” นายหญิงแบงก์แลนด์ แอนด์ เฮ้าส์ (LH Bank) ควงแขน “ธนารัตน์ งามวลัยรัตน์” ผู้บริหารหนุ่มใหญ่ใจดีแบงก์ ธ.ก.ส. เปิดช่องทางบริการทางการเงินให้กับลูกค้า LH Bank ได้ง่ายขึ้น โดยลูกค้า LH Bank สามารถถอนเงินสดไม่ใช้บัตรได้ที่ตู้ ATM ของ ธ.ก.ส. ทุกตู้ทั่วประเทศ ผ่านแอปพลิเคชัน LH Bank M Choice หลังจากที่ก่อนหน้านี้ ได้ร่วมมือกับแบงก์ไทยพาณิชย์ (SCBB) ในการให้บริการดังกล่าว นับเป็นข่าวดี๊ดีของลูกค้า LH Bank เลยเชียวแหละ งานนี้ผู้บริหารคนสวยแย้ม ฟรีค่าธรรมเนียมทุกการถอนเงิน ตั้งแต่วันนี้–31 ม.ค. 2566 นี้นะ
“บัณฑิต อนันตมงคล” ประธานเจ้าหน้าที่บริหาร บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM แจงข่าวดีส่งท้ายของปีนี้ ผ่าน “BAM SUPER GRAND SALE” ระหว่างวันที่ 25 ต.ค.-25 พ.ย. 2565 โดยงานนี้ลดราคาทรัพย์แบบถล่มทลายเชียวนะเจ้าคะ เพราะเป็นการลดเพิ่มเติมจากราคาพิเศษทุกประเภททรัพย์ ทั่วประเทศ จำนวนกว่า 1,600 รายการ งานนี้ลดราคาสูงสุด 70% เชียวนะ ฟังแล้ว “ย่าหยา” ตาลุกวาวเลยเจ้าค่ะ
“วีรวุฒิ อัสสกุล” ที่ปรึกษาคณะกรรมการ บมจ.ไทยสมุทรประกันชีวิต สุดปลื้มกับทีมที่ปรึกษาที่มีมากถึง 14,000 คน ที่แสดงผลงานได้อย่างโดดเด่น ผู้ใหญ่ใจดีพร้อมคณะผู้บริหารฝ่ายขายช่องทางตัวแทน ทุ่มเงินจัดงานใหญ่ ภายใต้ชื่องานรวมพลังสุดยอดดาวเด่นแห่งปี “OCEAN All Star 2022” นับว่าเป็นการจัดงานเลี้ยงเฉลิมฉลองความสำเร็จอย่างยิ่งใหญ่ พร้อมกับมอบรางวัล “AIl Star Awards 2022” และรางวัล Ocean Quality Awards–OQA 2022 ให้กับที่ปรึกษาประกันชีวิต ที่แสดงผลงานได้อย่างโดดเด่น สามารถก้าวทันการเปลี่ยนแปลงข้ามฝ่าวิกฤตได้ด้วยพลังความรัก
โอกาสเดียวกัน “พรเทพ ถิรสุนทรากุล” ผู้บริหารหนุ่มธุรกิจสินเชื่อยานยนต์ แบงก์กรุงศรีฯ (BAY) เผยข่าวดีลูกค้า EV ล่าสุด จับมือกับ บ.พลังงานมหานคร (EA Anywhere) ผู้ให้บริการสถานีอัดประจุไฟฟ้าสำหรับยานยนต์ไฟฟ้า ผ่านฟีเจอร์ “สถานีชาร์จรถไฟฟ้า (EV Station)” บน GO Application by Krungsri Auto โดยผู้ใช้ยานยนต์ไฟฟ้าสามารถเช็กจุดชาร์จและประเภทเครื่องชาร์จทั้งหมดของ EA Anywhere ได้แบบเรียลไทม์ สะดวกรวดเร็ว เลยจ้ะ
“สุนีย์ กิตติเรืองวิทยา” Chief Operating Officer บมจ.ธนชาตประกันภัย ร่วมทำความดีกับสังคมอย่างต่อเนื่อง ล่าสุด ได้มอบอุปกรณ์คอมพิวเตอร์ที่ผ่านการใช้งานจากสำนักงานสาขาแต่ยังมีสภาพดี สามารถใช้เป็นสื่อการเรียนการสอนที่ทันสมัยจำนวน 40 เครื่อง ให้กับโรงเรียนบ้านหินซ้อน อ.แก่งคอย จ.สระบุรี เพื่อสนับสนุนให้เด็กนักเรียนพัฒนาความรู้ความสามารถด้านคอมพิวเตอร์ในทุกระดับชั้น
“วุฒิพงษ์ สินธุมาส” ผู้แทน บมจ.เอเชีย ไบโอแมส หรือ ABM สุดทน ล่าสุดเข้าแจ้งความกับตำรวจที่สน.แสมดำ เนื่องจากมีบุคคลแอบอ้างสร้างเพจ Facebook ปลอม โดยใช้ชื่อเพจ ABM : Asia Biomass Public Company Limited ซึ่งถูกสร้างขึ้นด้วยวัตถุประสงค์ที่แอบแฝง ส่อเจตนาไม่สุจริต จนทำให้เกิดความเข้าใจผิดว่าเกี่ยวข้องกับเพจ Facebook บริษัท เผย เพจ Facebook ที่แท้จริงของบริษัท คือ Asia Biomass Public Company Limited งานนี้ ABM หวังตัดไฟต้นลม